text: মেলিনা মার্কুরি ইনডোর হল (গ্রিকঃ Μελίνα Μερκούρη Γυμναστήριο Ρεθύμνου), বা রেথাইমনো পৌরসভা ইনডোর হল,গ্রিসের ক্রীট দ্বীপের রেথাইমনো শহরে অবস্থিত ক্রীড়ানুষ্ঠান আয়োজনের একটি অন্তরঙ্গন। এখানেবাস্কেটবল খেলার আয়োজন হয়ে থাকে এবং এর আসন সক্ষমতা ১৬০০ জন। অন্তরাঙ্গনটি বর্তমানে রেথাইমনো পৌরসভার মালিকানায় নিয়ন্ত্রিত। বিখ্যাত গ্রীক অভিনেত্রী এবং রাজনীতিবিদ মেলিনা মার্কুরির নামে এটির নামকরণ করা হয়েছে।
  
  ইতিহাস 
  ১৯৯২ সালে ইনডোর হলটি চালু করা হয় এবং গ্রীক বাস্কেট লীগের পেশাদার বাসকেটবল দল রেথাইমনো ক্রেটান কিংস দলের স্বাগতিক ভেন্যু হিসেবে ব্যবহৃত হচ্ছে।
  
  সাম্প্রতিক সময়ে ২০০৭ এবং ২০১২তে , এটির দর্শক আসন সংখ্যা ১১০০ হতে বৃদ্ধি করে ১৬০০ করা হয়েছিল।রেথাইমনো ক্রেটানরা ২০০৭-০৮ গ্রিক বাস্কেট লীগে প্রথমবারের মত সর্বোচ্চ লীগে প্রতিযোগিতা শুরু করায় আসন সংখ্যা বৃদ্ধি করা হয়েছিল।২০০৭ সালের এফআইবিএ ইউরোপ অনূর্ধ্ব-১৬ চ্যাম্পিয়নশিপের চূড়ান্ত পর্বটি এখানে অনুষ্ঠিত হয়েছিল। এছাড়াও এই ভেন্যুটি ২০১৭ এফআইবিএ ইউরোপ অনূর্ধ্ব-২০ চ্যাম্পিয়নশিপের আয়োজক ছিল।
  
  তথ্যসূত্র
  
  বহিঃসংযোগ 
  
   স্টাডিয়া.জিআর-এ সম্পর্কিত তথ্য
  
  বিষয়শ্রেণী:গ্রিসের ক্রীড়া আয়োজনস্থল
title: মেলিনা মার্কুরি ইনডোর হল